नौ साल के प्यार का रूह कंपाने वाला अंत : लाश के बाथरूम में किए टुकड़े, बहता रहा खून

मेरठ। मेरठ के सौरभ कुमार की नौ साल पहले शुरू हुई प्रेम कहानी का खौफनाक अंत हुआ है। वह लंदन से पत्नी मुस्कान, बेटी पीहू का जन्मदिन मनाने आया था। पत्नी मुस्कान ने प्रेमी के संग मिलकर उसकी हत्या कर शव के 15 टुकड़े कर दिए। पत्नी ने सौरभ को नशीला पदार्थ खिलाया और फिर प्रेमी के साथ मिलकर छाती में चाकू घोपा, गला काटा, हाथ-पैर काटकर शव के टुकड़े कर प्लास्टिक के ड्रम में रखकर सील कर दिया। सौरभ कुमार अनुसूचित जाति से था। वह अपना नाम सौरभ राजपूत भी लिखता था। नौ साल पहले 2016 में पड़ोसी में रहने वाली मुस्कान रस्तोगी से सौरभ का प्रेम प्रसंग शुरू हुआ।

इसी वर्ष सौरभ की मर्चेंट नेवी में नौकरी लग गई और दोनों ने प्रेम विवाह कर लिया। सौरभ ने एक साल बाद नौकरी छोड़ दी और मेरठ में ही दिल्ली रोड स्थित एक प्लाईवुड की दुकान पर तीन साल नौकरी की। बाद में वह लंदन चला गया और मॉल में सेल्स मैनेजर की नौकरी करने लगा था। दोनों की पांच साल की बेटी पीहू है। सौरभ पत्नी और बेटी के साथ इंदिरानगर में ओमपाल के मकान में तीन साल से किराये पर रह रहा था। पिता मुन्नालाल, भाई बबलू और मां रेनू ब्रह्मपुरी में ही अलग रह रहे हैं।

मुस्कान ने प्रेमी साहिल शुक्ला के साथ मिलकर पति सौरभ की हत्या की योजना पहले ही बना ली थी। चाकू-छुरा और बड़ी पॉलिथीन भी पहले ही खरीद ली थी। हत्या के बाद मुस्कान और साहिल उसके शव को घसीटकर बाथरूम में ले गए। जहां पर दोनों ने सौरभ के शव के छुरे से टुकड़े कर दिए। इस दौरान खून बाथरूम से नाली में बहता गया। शव के टुकड़ों को पॉलीथिन में भर लिया। अब शव के टुकड़ों को ठिकाने लगाने की सोची। पांच मार्च को साहिल बाजार से प्लास्टिक का बड़ा ड्रम, सीमेंट का कट्टा और डस्ट लेकर आया। इसके बाद शव के टुकड़ों को ड्रम में भर कर पानी डाला और डस्ट व सीमेंट उसमें भर दिया। चाकू और छुरा भी ड्रम में रख दिया।

मुस्कान ने बताया कि नीले रंग का ड्रम है, जिसमें शव है। वह बोली कि मैं अब वहां नहीं जाऊंगी। पुलिस को पहले यकीन नहीं आया। फैंटम पर दो सिपाही घर गए, जहां पर ड्रम मिल गया, लेकिन शव नहीं दिखा। दोनों सिपाही वापस लौटे और इंस्पेक्टर को बताया कि महिला झूठ बोल रही है। ड्रम में सीमेंट भरा हुआ है, जोकि सूख चुका है। पुलिस महिला को जीप में बैठाकर लाई। महिला ने बताया कि सीमेंट के अंदर ही शव के टुकड़े हैं।

ड्रम में शव नहीं दिखाई दे रहा था, जिस पर पुलिस बोली कि साहिल को लाओ। पुलिस ने साहिल को हिरासत में लिया। दोनों को आमने-सामने बैठाया तो सच सामने आया गया। दोनों ने बताया कि सीमेंट से भरे ड्रम में शव के टुकड़े हैं, तब पुलिस को यकीन आया। इससे पहले लोगों की भीड़ लगती कि पुलिस ई-रिक्शा को ड्रम में रखकर पोस्टमार्टम हाउस पर ले गई। वहां पर शव के टुकड़े निकाले गए। करीब दो साल पहले वर्ष 2023 में मुस्कान और साहिल की फोन पर चेटिंग सौरभ ने देख ली थी। जिसको लेकर दंपती में अक्सर विवाद रहने लगा। उधर, इसकी जानकारी लगने पर साहिल भी मुस्कान से शादी करने की जिद करने लगा। सौरभ ने पत्नी को तलाक नहीं दिया और लंदन में नौकरी करते रहे।

जानकारी के अनुसार, मेरठ में लंदन से लौटे सौरभ कुमार (29) की चार मार्च की रात पत्नी मुस्कान रस्तोगी ने प्रेमी साहिल शुक्ला के साथ मिलकर हत्या कर दी। आरोपियों ने चार मार्च को शव के 15 टुकड़े ड्रम में रखकर उपर से चिनाई कर दी। मुस्कान अपनी पांच साल की बेटी को मायके में छोड़कर प्रेमी के साथ शिमला घूमने चली गई। वापस लौटकर मुस्कान ने अपने पिता को सौरभ की हत्या करने की जानकारी दी। मंगलवार को प्रमोद कुमार और मुस्कान के साथ ब्रह्मपुरी थाने पहुंचे और पुलिस को वारदात की जानकारी दी। पुलिस ने महिला और उसके प्रेमी को गिरफ्तार कर सौरभ शव को बरामद किया है।

लंदन के एक मॉल में नौकरी कर रहा ब्रह्मपुरी के इंदिरानगर की मास्टर कॉलोनी निवासी सौरभ कुमार (29) 24 फरवरी को अपने घर लौटा। दरअसल, 25 फरवरी को उसकी पत्नी मुस्कान (26) जन्मदिन था। इसी को मनाने के लिए वह वापस आया था, साथ ही 28 फरवरी को बेटी पीहू (5) का जन्मदिन था। दोनों को धूमधाम से मनाया गया। इसके बाद चार मार्च की रात यह कहानी पूरी तरह बदल गई। पत्नी मुस्कान ने रात के समय खाने में कोई नशीली चीज मिलाकर सौरभ को बेहोश कर दिया। इसके बाद पड़ोस में ही रहने वाले अपने प्रेमी साहिल शुक्ला (28) को घर बुलाया और चाकू घोंपकर सौरभ की हत्या कर दी, फिर धारदार हथियार से शव के 15 टुकड़े किए और प्लास्टिक के ड्रम में टुकड़े डालकर डस्ट और सीमेंट से घोल बनाकर ढक्कन को सील कर दिया।

चार मार्च को हत्या करने के बाद पांच मार्च को मुस्कान प्रेमी साहिल शुक्ला के साथ शिमला घूमने चली गई। 17 मार्च को लौटने के बाद उसके परिजनों ने दामाद सौरभ के बारे में पूछा, तो मुस्कान ने सबकुछ बता दिया। इसके बाद मंगलवार को प्रमोद कुमार अपनी बेटी मुस्कान के साथ ब्रह्मपुरी थाने पहुंचे। पुलिस ने मुस्कान और उसके प्रेमी साहिल को गिरफ्तार कर सौरभ के शव को बरामद किया। पुलिस के मुताबिक, मुस्कान और साहिल ने सौरभ के सीने में चाकू घोंपा और फिर शव को बाथरूम में ले जाकर छुरे से उसके 15 टुकड़े किए। शव सीमेंट में इस कदर धंसा हुआ था कि पोस्टमार्टम के लिए पूरे ड्रम को ही मोर्चरी भेजना पड़ा। पुलिस ने ड्रम तोड़कर शव निकाला, जिसमें सिर, दोनों हाथ, पैर के पंजे अलग-अलग मिले।